Na temelju članka 14. stavka 1. Zakona o ublažavanju i uklanjanju posljedica prirodnih nepogoda (,,Narodne novine“ broj 16/19) i članka 32. Statuta Općine Kalnik (,,Službeni glasnik Koprivničko – križevačke županije broj 5/13, 4/18, 4/20. i 5/21), Općinsko vijeće Općine Kalnik na 6. sjednici održanoj 28. siječnja 2022. donijelo je

**RJEŠENJE**

 **o imenovanju predsjednika i članova Općinskog povjerenstva za procjenu šteta**

**od prirodnih nepogoda Općine Kalnik**

I.

 Rješenjem o imenovanju predsjednika i članova Općinskog povjerenstva za procjenu šteta od prirodnih nepogoda Općine Kalnik (u daljnjem tekstu: Rješenje) u Općinsko povjerenstvo za procjenu šteta od prirodnih nepogoda Općine Kalnik (u daljnjem tekstu: Općinsko povjerenstvo) imenuju se:

1. Zdenka Pugar, iz Borja, Donje Borje 28, za predsjednicu,

2. Mario Picig, iz Potoka Kalničkog, Potok Kalnički 73, za člana,

3. Saša Višak, iz Kalnika, Kamenica 2, za člana.

II.

 Članovi Općinskog povjerenstva imenuju se na razdoblje od četiri godine i o njihovu imenovanju obavještava se Županijsko povjerenstvo za procjenu šteta od prirodnih nepogoda (u daljnjem tekstu: Županijsko povjerenstvo).

III.

 Općinsko povjerenstvo obavlja sljedeće poslove:

* utvrđuje i provjerava visinu štete od prirodne nepogode za područje općine,
* unosi podatke o prvim procjenama šteta u Registar šteta,
* unosi i prosljeđuje putem Registra šteta konačne procjene šteta Županijskom povjerenstvu,
* raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima,
* prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda sukladno Zakonu o ublažavanju i uklanjanju posljedica prirodnih nepogoda („Narodne novine“ broj 16/19) (u daljnjem tekstu: Zakon),
* izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih Županijskom povjerenstvu putem Registra šteta,
* surađuje sa Županijskim povjerenstvom u provedbi Zakona,
* donosi plan djelovanja u području prirodnih nepogoda iz svoje nadležnosti,
* obavlja druge poslove i aktivnosti iz svojeg djelokruga u suradnji sa Županijskim povjerenstvom.

IV.

 Stručne i administrativne poslove za Općinsko povjerenstvo obavlja Jedinstveni upravni odjel Općine Kalnik.

V.

 Donošenjem ovog Rješenja prestaje važiti Rješenje o osnivanju i imenovanju Općinskog povjerenstva za procjenu šteta od prirodnih nepogoda Općine Kalnik („Službeni glasnik Koprivničko-križevačke županije“ broj 16/19).

VI.

 Ovo Rješenje objavit će se u „Službenom glasniku Koprivničko – križevačke županije“.

**OPĆINSKO VIJEĆE OPĆINE KALNIK**

KLASA: 920-03/22-01/01

URBROJ: 2137-23-22-1

Kalnik, 28. siječnja 2022. **PREDSJEDNICA:**

 Olinka Gjigaš